ຍານ Dragon ຈະເຊື່ອມຕໍ່ ກັບສະຖານີ ອະວະກາດ ນາໆຊາດ (ສະໄລດ໌ກັບວີດີໂອ)
ຍານອະວະກາດ Dragon ຂອງບໍລິສັດເອກກະຊົນສະຫະລັດ ພວມມຸ່ງໜ້າໄປເຊື່ອມຕໍ່ກັບສະຖານີອະວະກາດນາໆຊາດ
ຍານອະວະກາດ Dragon ຫຼືມັງກອນ ທີ່ສ້າງໂດຍເອກກະຊົນ ແລະເປັນຂອງບໍລິສັດເອກ ກະຊົນ Space X ພວມມຸ່ງໜ້າໄປສູ່ສະຖານີອະວະກາດນາໆຊາດໃນວັນສຸກມື້ນີ້ ເພື່ອທຳ ການເຊື່ອມຕໍ່ຄັ້ງປະຫວັດສາດ ເຈົ້າໜ້າທີ່ຄວບຄຸມພາກພື້ນດິນໄດ້ຕິດຈັກຂອງຍານອະວະກາດບັນທຸກສຳພາລະທີ່ບໍ່ມີຄົນ ຂັບດັ່ງກ່າວ ໃນຕອນເຊົ້າຂອງວັນສຸກມື້ນີ້ ເພື່ອໃຫ້ຍານເຂົ້າສູ່ທິດທາງມຸ່ງໜ້າໄປຍັງສະຖາ ນີອະວະກາດນາໆຊາດ ເມື່ອໃດຍານລຳນີ້ ຫາກໄປຮອດແລ້ວ ນັກບິນອະວະກາດສອງ ຄົນ ຂອງສະຖານີອະວະກາດນາໆຊາດກໍຈະໃຊ້ແຂນທີ່ເປັນຫຸ່ນຍົນຂອງສະຖານີໄປເກາະ ເອົາຍານອະວະກາດ Dragon ແລະເຊື່ອມຕໍ່ເຂົ້າໃສ່ບ່ອນຈອດ ຍານ Dragon ຈະຈອດຢູ່ທີ່ສະຖານີອະວະກາດນາໆຊາດເປັນເວລານຶ່ງອາທິດ ເພື່ອໃຫ້ ເຈົ້າໜ້າທີ່ໆຢູ່ເທິງສະຖານີອະວະກາດນາໆຊາດ ສາມາດຂົນເອົາສຳພາລະ ທີ່ໜັກກວ່າ 500 ກິໂລອອກໄປແລະຂົນເອົາອຸບປະກອນທີ່ໃຊ້ແລ້ວເຂົ້າໄປໃສ່ຍານເພື່ອສົ່ງກັບຄືນມາ ຍັງໂລກ ເຈົ້າໜ້າທີ່ຄວບຄຸມພາກພື້ນດິນ ພ້ອມກັບອົງການອະວະກາດຂອງສະຫະລັດຫຼື NASA ແລະບໍລິສັດ Space X ໄດ້ປະສົບຄວາມສຳເລັດໃນການທົດສອບເບິ່ງລະບົບຕ່າງໆທີ່ຢູ່ ເທິງຍານ ຂະນະທີ່ຍານລຳນີ້ຢູ່ຫ່າງຈາກສະຖານີອະວະກາດນາໆຊາດ 2 ກິໂລແມັດເຄິ່ງ ນີ້ແມ່ນເທື່ອທຳອິດ ທີ່ບໍລິສັດເອກກະຊົນໄດ້ສົ່ງຍານອະວະກາດລຳລຽງສຳພາລະຂຶ້ນໄປ ຍັງສະຖານີອະວະກາດນາໆຊາດຊຶ່ງເປັນການເລີ່ມຕົ້ນຍຸກໃໝ່ຂອງໂຄງການອະວະກາດ ສະຫະລັດ ອົງການ NASA ໄດ້ຫັນໄປໃຊ້ບໍລິສັດ Space X ແລະບໍລິສັດອື່ນໆເພື່ອລຳ ລຽງສຳພາລະ ແລະໃນທີ່ສຸດນັກບິນອະວະກາດໄປຍັງສະຖານີອະວະກາດນາໆຊາດນັ້ນ ແມ່ນເພື່ອຮັບໜ້າທີ່ແທນຝູງຍານອະວະກາດໄປກັບທີ່ອອກບຳນານແລ້ວໃນເວລານີ້